CELEX: 62015CN0164
Language: sl
Date: 2015-04-09 00:00:00
Title: Zadeva C-164/15 P: Pritožba, ki jo je Evropska komisija vložila 9. aprila 2015 zoper sodbo Splošnega sodišča (deveti senat) z dne 5. februarja 2015 v zadevi T-473/12, Aer Lingus Ltd./Evropska komisija

22.6.2015   
            
            
               SL
            
            
               Uradni list Evropske unije
            
            
               C 205/19
            
         Pritožba, ki jo je Evropska komisija vložila 9. aprila 2015 zoper sodbo Splošnega sodišča (deveti senat) z dne 5. februarja 2015 v zadevi T-473/12, Aer Lingus Ltd./Evropska komisija
   (Zadeva C-164/15 P)
   (2015/C 205/27)
   Jezik postopka: angleščina
   
      Stranke
   
   
      Pritožnica: Evropska komisija (zastopniki: L. Flynn, D. Grespan, T. Maxian Rusche, B. Stromsky, agenti)
   
      Drugi stranki v postopku: Aer Lingus Ltd., Irska
   
      Predlog
   
   Pritožnica Sodišču predlaga, naj:
   
               —
            
            
               razveljavi sodbo Splošnega sodišča (deveti senat) z dne 5. februarja 2015 v zadevi T-473/12 Aer Lingus proti Komisiji, v delu, v katerem je Sklep Komisije 2013/199/EU z dne 25. julija 2012 o državni pomoči SA.29064 (11/C, ex 11/NN) – Različne stopnje takse, ki se na Irskem uporabljajo za letalska potovanja (11/C, ex 11/NN) (1) razglasilo za ničen, in sicer v delu, v katerem se z njim upravičencem nalaga vračilo pomoči v višini v točki 70 obrazložitve tega sklepa določenega zneska 8 EUR na potnika in
            
         
               —
            
            
               zavrne predlog za razglasitev ničnosti Sklepa 2013/199/EU Komisije z dne 25. julija 2012 o državni pomoči SA.29064 (11/C, ex 11/NN) – Različne stopnje takse, ki se na Irskem uporabljajo za letalska potovanja;
            
         
               —
            
            
               tožeči stranki na prvi stopnji naloži plačilo stroškov;
               podredno,
               
                           —
                        
                        
                           vrne zadevo v razsojanje Splošnemu sodišču;
                        
                     
                           —
                        
                        
                           pridrži odločitev o stroških na obeh stopnjah.
                        
                     
         
      Pritožbeni razlogi in bistvene trditve
   
   Pritožnica v utemeljitev pritožbe navaja en pritožbeni razlog.
   Pritožnica trdi, da je Splošno sodišče z določitvijo novega ekonomskega preizkusa, ki ga je treba opraviti za določitev zneskov, katerih vračilo se zahteva od upravičencev državnih pomoči, in ki sestoji iz davčnega ukrepa, s katerim je določena znižana stopnja glede na običajno stopnjo, kršilo člen 108(3) PDEU in člen 14 Uredbe št. 659/1999 (2).
   
      (1)  UL L 119, str. 30.
   
      (2)  Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (UL, posebna izdaja v slovenščini, poglavje 8, zvezek 1, str. 339).